Λάιονελ της Αμβέρσας

Ο Λάιονελ της Αμβέρσας, 1ος δούκας του Κλάρενς (Lionel van Antwerpen, 29 Νοεμβρίου 1338 - 7 Οκτωβρίου 1368) από τον Οίκο του Ανζού-Πλανταγενετών ήταν Άγγλος πρίγκιπας της οικογένειας των Πλανταγενετών, δεύτερος γιος του Εδουάρδου Γ' της Αγγλίας και της Φιλίππης του Αινώ. Ονομάστηκε Λάιονελ της Αμβέρσας από τη γενέτειρά του, την Αμβέρσα στο Δουκάτο της Βραβάντης. Η μητέρα του Φιλίππη ήταν Φλαμανδή κόρη του Γουλιέλμου Α', κόμη του Αινώ ο Λάιονελ ήταν ψηλός τύπος με ύψος επτά πόδια και αθλητική σωματοδομή.

 Σε πολύ μικρή ηλικία αρραβωνιάστηκε την Ελισάβετ Μπεργκ, 4η κόμισσα του Άλστερ (1332 - 1363), κόρη και διάδοχο του Γουλιέλμου Ντόν του Μπούργκ, 3ου κόμη του Άλστερ. Ο γάμος έγινε το 1362 αλλά πριν τον γάμο είχε πάρει τον τίτλο του κόμη του Άλστερ (1347) και ήταν ο υποψήφιος κληρονόμος της Ιρλανδίας, απέκτησε μια κόρη την Φιλίππη, 5η κόμισσα του Άλστερ. Ο πατέρας του τον όρισε εκπρόσωπο του στην Αγγλία (1345, 1346), συμμετείχε μαζί του σε στρατιωτική επιχείρηση εναντίον των Γάλλων (1355) αλλά ο Εδουάρδος Γ' του πρότεινε να εγκαταλείψει τις Γαλλικές εκστρατείες, και να ασχοληθεί με τα νέα του καθήκοντα στην διακυβέρνηση της Ιρλανδίας. Έγινε επίσημα κυβερνήτης της Ιρλανδίας (1361) την ίδια χρονιά έφτασε στο Δουβλίνο, τον Νοέμβριο του επόμενου έτους (1362) ο πατέρας του δημιούργησε και του έδωσε το δουκάτο του Κλάρενς το τρίτο νέο δουκάτο που δημιούργησε, έκανε επιπλέον σοβαρές προσπάθειες να του δώσει και το στέμμα της Σκωτίας. Οι προσπάθειες του να κυριαρχήσει στην Ιρλανδία τελικά αποδείχτηκαν άκαρπες, εγκατέστησε Κοινοβούλιο στο Κίλκενι (1366) αλλά αισθανόμενος απέχθεια για τους Ιρλανδούς επέστρεψε στην Αγγλία την επόμενη χρονιά. Η σύζυγός του απεβίωσε στο Δουβλίνο (1363)· είχαν αποκτήσει μία κόρη, τη Φιλίππη. Οι απόγονοι τής Φιλίππης θα διεκδικήσουν το Αγγλικό στέμμα με τον Οίκο της Υόρκης χάρη στον γάμο της Φιλίππης με τον Εδμόνδο Μόρτιμερ 3ο κόμη του Μαρς (1368): η εγγονή τους Άννα Μόρτιμερ ήταν η μητέρα του Ριχάρδου Πλανταγενέτη 3ου δούκα της Υόρκης. Στη συνέχεια ο Λάιονελ της Αμβέρσας προχώρησε σε δεύτερο γάμο με τη Γιολάνδη Βισκόντι, κόρη του Γκαλεάτσο Β΄ άρχοντα της Παβία, με προίκα τεράστια περιουσία στην Ιταλία και τη Γαλλία. Ο γάμος με τη Γιολάνδη έγινε στο Μιλάνο τον Ιούνιο του 1368· τους επόμενους μήνες έγιναν μεγαλοπρεπείς εορταστικές τελετές στην Άλμπα της Ιταλίας. Κατά την διάρκεια των τελετών αυτών ο Λάιονελ αρρώστησε και απεβίωσε αιφνίδια στις 7 Οκτωβρίου 1368. Το πρόωρο τέλος του έδωσε αφορμή να ακουστούν κακές φήμες, ότι δηλητηριάστηκε από τον πεθερό του, αλλά δεν αποδείχθηκε κάτι. Παντρεύτηκε πρώτα το 1362 την Ελισάβετ ντε Μπεργκ, κόρη του Γουλιέλμου Νον ντε Μπεργκ 3ου κόμη του Άλτερ και είχε τέκνο: Φιλίππη 1355-1382, παντρεύτηκε τον Εδμόνδο Μόρτιμερ 3ο κόμη του Μαρς. Ρότζερ Μόρτιμερ 1374-1398, 4ος κόμης του Μαρς, νυμφεύτηκε την Ελεονώρα Χόλλαντ, κόρη του Τόμας Χόλλαντ 2ου κόμη του Κεντ. Άννα Μόρτιμερ 1390-1411, παντρεύτηκε τον Ριχάρδο του κλάδου της Υόρκης 3ο κόμη του Κέιμπριτζ. Ριχάρδος 1411-1460, 3ος δούκας της Υόρκης, νυμφεύτηκε τη Σεσίλ Νέβιλ, κόρη του Ραλφ Νέβιλ 1ου κόμη του Γουέστμορλαντ. Εδουάρδος Δ΄ 1442-1483, βασιλιάς της Αγγλίας. Ριχάρδος Γ΄ 1452-1485, βασιλιάς της Αγγλίας.Το 1363 απεβίωσε η Ελισάβετ ντε Μπεργκ και το 1368 ο Λάιονελ έκανε δεύτερο γάμο με τη Γιολάνδη Βισκόντι, κόρη του Γκαλεάτσο Β΄ συγκυβερνήτη του Μιλάνου. Δεν απέκτησαν απογόνους. Ormrod, W. M. (January 2008) [2004]. "Lionel, duke of Clarence (1338–1368)". Oxford Dictionary of National Biography (online ed.). Oxford University Press. Maskel, J. (1890-06-21). "The Dukedom of Clarence" Chisholm, Hugh, ed. (1911). "Clarence, Dukes of s.v. Lionel of Antwerp". Encyclopædia Britannica. 6 (11th ed.). Cambridge University Press. Tout, Thomas Frederick (1893). "Lionel of Antwerp". Dictionary of National Biography.